《拟寒山子诗六首 其六》
元代·行端

我住在峰顶，白云常不开。窗扉沿薜荔，门径叠莓苔。

山果猿偷去，岩花鹿献来。长年无一事，石上坐堆堆。

作者简介：（1254—1341）元僧。临海人，字元叟，一字景元，自称寒拾里人，俗姓何。世为儒家。十一岁在馀杭化城院出家。成宗大德中赐号慧文正辩禅师，主中天竺，迁灵隐。后主径山作大护持师二十年。工诗文。有《寒拾里人稿》。